open-index/open-wikipedia-markdown huggingface dataset:
IKT ORKidé

**IKT ORKidé** er et samarbeid mellom 9 kommuner på nordvestlandet.
Samarbeidet ble startet av ordfører- og rådmannskollegiet på Nordmøre for å etablere et felles datanettverk mellom kommunene. Samarbeidet er i dag utvidet til også å gjelde felles drifting av programvare.  

Kommunene som deltar i IKT ORKidé er:

*Sunndal kommune
*Aure kommune
*Averøy kommune
*Gjemnes kommune
*Kristiansund kommune
*Rindal kommune
*Smøla kommune
*Surnadal kommune
*Tingvoll kommune

## Eksterne lenker

* Om prosjektet, fra Direktoratet for forvaltning
Jan Christiansen (færøysk politiker)

**Jan Christiansen** (født 6. mai 1958 i Tórshavn) er en færøysk rektor og politiker (Ff.).

Han var innvalgt i kommunestyret i Tórshavn 1985–2012 og Tórshavns borgermester 2001–2004.

Han er utdannet folkeskolelærer fra 1982 med videreutdannelse i spesialpedagogikk og ledelse. Han har undervist ved spesialskolen i Tórshavn siden 1982, og har siden 2005 hatt en åremålsstilling som rektor.

Han er sønn av Tórshavns tidligere borgermester og lagtingsmann Petur Christiansen og hustru Anna Poulsen. Morfaren var lagtings- og folketingsmann Johan Poulsen.

Jan Christiansen ble utnevnt til ridder av Dannebrogordenen i 2010.

## Referanser
Lasse Johansen (1950)

**Lasse Johansen** (født 1950) er en norsk vokalist, gitarist og komponist av taterslekt. Han var vokalist og frontfigur i Ole Ivars i to perioder: 1973–1978 og 1982–1988.

I mai 1978 sluttet han i Ole Ivars for å bli medlem av folkesanggruppen Vandrerne, men da Ole Ivars Veteranene ble dannet høsten 1979 ble han med. Dette bandet ble etter hvert til Ole Ivars igjen. Lasse Johansen var medlem frem til juli 1988 da han sluttet for å danne dansebandet Lassez. 

Han mottok Vidar Sandbecks kulturpris i 2009.

## Lasse Johansens Orkester
* Lasse Johansen – vokalist, gitar
* Bjørn Løvås – gitarist
* Morten Nyhus – trommer
* Knut Erling Fjell – keyboard
* Åge Skaaren – kor, bass, låtskriver

## Diskografi

### Album
* *[[Lasse Johansen synger taterviser]]* (1980)
* *[[Tatergutten]]* (1981, Triola) 
* *[[Lasse synger Vidar Sandbeck]]* (1988)
* *[[Lasse synger Ole Ivars]]* (1991)
* *[[Et folk på vandring]]* (1998)
* *[[Viser fra Sandbeck til Taube]]* (2006)
* *[[Se min ild]]* (2009)
* *[[Lasse Johansen sings Cliff]]* (2012)
* *I Vidar Sandbecks Rike* (2018)
* *Årene med Ole Ivars* (2019)

### Singler
* *Når lysene tennes der hjemme* (1988)
* *Kaptein Sortebill* (2007)
### Lasse Johansens Orkester
* *[[Hematt att]]* (2005)
* *[[Heia Sven Ingvars!]]* (2006)
* *[[I ditt vindu brenner et lys]]* (2010)

### Lassez
* *[[Gla’ dans 1]]* (1988)

### Vandrerne
* *[[Vandrerne (album)|Vandrerne]]* (1979)
* *[[Hematt (Vandrerne-album)|Hematt]]* (1994)
* *[[På samma vægen]]* (2008)
* *[[På konsert med Vandrerne]]* (2009)

### The Wanderers
* *[[Songs from the Gravel Roads]]* (2002)

## Referanser


## Eksterne lenker
* 
*  Lasse Johansen i Norsk pop- og rockleksikon
Lasse Johansen

**Lasse Johansen** er navnet til flere personer:

* Lasse Johansen (1950), (født 1950) vokalist, gitarist og komponist. Kjent fra Ole Ivars  og Lasse Johansens Orkester.
* Lasse Johansen (1970), (født 1970) norsk vokalist og gitarist innen sjangeren death metal.
Georg Moritz av Sachsen-Altenburg

**Wilhelm Georg Moritz Ernst Albert Friedrich Karl Konstantin Eduard Max av Sachsen-Altenburg** (født 13. mai 1900 i Potsdam, død 13. februar 1991 i Breiholz ved Rendsburg) var arveprins av Sachsen-Altenburg. Ettersom hertugdømmet Sachsen-Altenburg ble republikk i 1918 ble han aldri regjerende hertug. Han var tilhenger og støtter av antroposofien.

Georg Moritz var sønn av hertug Ernst II av Sachsen-Altenburg og prinsesse Adelheid av Schaumburg-Lippe. Han hadde en søster, prinsesse Elisabeth, og en bror, prins Friedrich Ernst. I 1907 døde hans bestefar og samme år også hans onkel. Dermed overtok prins Georg Moritz' far som monark den 7. februar 1908 og Georg Moritz ble hertugdømmets tronfølger. Ved farens død i 1955 ble han overhode for huset Sachsen-Altenburg og titulær hertug. Han var barnløs og huset Sachsen-Altenburg døde ut med ham i 1991.

Arveprins Georg Moritz interesserte seg for antroposofi allerede fra ungdommen. Et møte med Siegfried Pickert på begynnelsen av 1930-tallet fikk stor betydning for ham. Hans slott, Schloss Hamborn, ble et senter for antroposofisk aktivitet fra 1931.

## Referanser
DS «Ryfylke»

**DS «Ryfylke»** har vært navnet på flere skip tilhørende Det Stavangerske Dampskibsselskab (DSD):

*DS «Ryfylke» (1855) – Lokalruteskip og DSDs første skip.
*DS «Ryfylke» (1917) – Kystruteskip og avløserskip i hurtigruten.
*DS «Ryfylke» – Midlertidig navn under andre verdenskrig på kystruteskipet DS «Kronprinsesse Märtha».
Marion Mahony Griffin

**Marion Lucy Mahony Griffin** (født 14. februar 1871 i Chicago, død 10. august 1961 samme sted) var en amerikansk arkitekt, kunstner og antroposof. 

#### Utdannelse
I 1890 startet Mahony Griffin å studere ved MIT i Boston. Hun er den andre kvinnen i MIT sin historie som uteksaminerte med en arkitektutdanning. Hun er den første kvinnen i Illinois og i USA som fikk lisens til å praktisere som arkitekt. 

#### Samarbeid
Mahony Griffin jobbet sammen med arkitekten Frank Lloyd Wright mellom 1895 og 1909. Hennes mest kjente arbeid fra denne perioden er tegningene som er en del av Lloyd Wrights portfolio "Ausgefürthe Bauten un Entwürfe". En viktig årsak til porteføljens suksess er Mahony Griffins distinkte tegneteknikk og -stil. 

Hun samarbeidet nært med sin mann, arkitekten og byplanleggeren Walter Burley Griffin. Griffin er kjent for å ha planlagt den australske hovedstaden Canberra, et prosjekt han utviklet sammen med Marion Mahony Griffin. Sammen stod de bak utkastene til 350 bygninger, landskaps- og bygestaltningsprosjekter i USA, Australia og India. Etter at ekteparet flyttet til Australia i 1914, da hennes mann hadde vunnet konkurransen om å planlegge den nye hovedstaden der, tegnet Marion Mahony Griffin en rekke bygninger i Melbourne og Sydney. 

I 1919 grunnla ekteparet *Greater Sydney Development Association* og kjøpte et stort landområde for å utvikle et idyllisk boligmiljø i en arkitekturstil som var tilpasset de naturlige omgivelsene. Under dette arbeidet stiftet ekteparet Griffin i 1926 bekjentskap med teosofien, og etter hvert antroposofien. I 1930 ble Marion Mahony Griffin medlem av Anthroposophische Gesellschaft og hennes mann sluttet seg til året etter. Takket være kontakter i det antroposofiske miljøet fikk de oppdraget om å bygge det nye universitetsbiblioteket i den indiske byen Lakhnau. 11. februar 1937 døde Walter Burley Griffin etter et fall fra et stillas, og Marion Mahony Griffin fullførte prosjektet. Deretter stengte hun kontoret i India og overlot prosjektet i Australia til samarbeidspartneren Eric Nicholls. I 1939 reiste hun tilbake til Chicago, hvor hun jobbet med flere prosjekter og utgav memoarboken *The Magic of America.*

## Referanser


## Eksterne lenker
* 
*
Erling Brinchmann

**Erling Brinchmann** (født 21. mars 1897 i Trondheim, død 29. august 1988 i København) var en norsk visedikter, forfatter og politimester.

Før 1946 hadde han ledet sedelighets-avdelingen ved Oslo Politikammer. Han var så politimester ved Bergen Politikammer fra 1946 til 1966.

Brinchmann ble kjent som den syngende politimester i Norsk rikskringkasting, og kunne høres sammen med de bergenske Kallemann og Amandus i radioprogrammet Barnetimen. Videre  forfattet han melodier og visebøker sammen med broren Jacob Brinchmann.  Noe av dette ble utgitt gjennom Visens Venner.

## Utgivelser
* *Ti sekunder i mørket* (1935). Sammen med broren Jacob Brinchmann under psevdonymet E. J. Brinchmann. Gikk som føljetong i Bergens Tidende.
* *I selskap med gitaren* (1946). Med Jacob  Brinchmanns tekster.  Illustrert av Knut Yran.
* *Som blomsterstøv med vind: tre av [[Visens venner]] synger [[Einar Skjæraasen]]* (Aschehoug, 1950). Med Jacob Brinchmann og Bjarne Berulfsen.

## Referanser
Fani Khalkia

**Fani Khalkia** (gresk: Φανή Χαλκιά; født 2. februar 1979 i Larisa) er en gresk friidrettsutøver som konkurrerer i hekkeløp.

Khalkia fikk sitt store gjennombrudd under OL 2004 i Athen, der hun vant gull på 400 meter hekk. Hennes beste tid på distansen før 2004 var 56,40. I OL-semifinalen satte hun ny olympisk rekord med tiden 52,77. I finalen gikk det litt langsommere, men 52,82 holdt til en klar seier.

Hun deltok også under EM 2006, der hun tok bronse, etter Russlands Jevgenija Isakova, på tiden 54,02. Hun deltok også under VM 2007, men ble her utslått i semifinalen.

I 2008 avla hun positiv dopingtest på en treningsleir før OL.

## Personlige rekorder
* 400 meter – 50,56
* 400 meter hekk – 52,77

## Referanser


## Eksterne lenker
*
Bartrelus

* 

**Bartrelus** (Adelgidae) er en familie med plantelus som hører til gruppen bladlus (i vid forstand), Aphidomorpha. De er insekter med sugende munndeler og hører til i den store gruppen nebbmunner.

## Utseende
Små, korte og trinne bladlus. De mangler rørene oppe på bakkroppen som de fleste andre bladlus har. Kroppen er kledt med fine, oppstående hår og virker ullen. De vingede formene har forvinger med tre ugrenete, skrå tverrårer. Beina er forholdsvis kraftige (sammenlignet med andre bladlus).

## Levevis
Medlemmene i denne familien kan ha mer eller mindre kompliserte livssykler. En veksling mellom parthenogenetiske og kjønnede generasjoner er vanlig. Bartrelusene er knyttet til bartrær, men noen arter veksler mellom ulike vertsarter. Det er vanlig at i alle fall noen stadier lever i galler, som ofte er harde og ananas-lignende. Gallestadiet finnes gjerne på arter i gran-slekten (*[[Picea]]* spp.), men de utnytter også andre bartrær.

## Skadedyr
Bartrelus er regnet som noen av de økonomisk viktigste skadedyrene på skogstrær. De reduserer tilveksten til trærne og dermed tømmerproduksjonen.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** gruppe Aphidomorpha
**** overfamilien Phylloxeroidea 
***** familien bartrelus, Adelgidae
****** slekten *[[Adelges]]* Vallot, 1836 – fem arter i Europa. I Norge:
******* *[[Adelges lapponicus]]* (Cholodkovsky, 1889)
******* lerkebarlus, *[[Adelges laricis]]* Vallot, 1836
****** slekten *[[Aphrastasia]]* Börner, 1909 – to arter i Europa. I Norge:
******* *[[Aphrastasia pectinatae]]* (Cholodkovsky, 1888)
****** slekten *[[Cholodkovskyae]]* Börner, 1909 – to arter i Europa
****** slekten *[[Dreyfusia]]* Börner, 1908 – fem arter i Europa. I Norge:
******* edelgranlus, *[[Dreyfusia nusslini]]* Börner, 1908
****** slekten *[[Eopineus]]* Steffan, 1968 – to arter i Europa
****** slekten *[[Gilletteella]]* Börner, 1930 – to arter i Europa. I Norge:
******* douglaslus, *[[Gilletteella cooleyi]]* (Gillette, 1907)
****** slekten *[[Pineus]]* Shimer, 1869 – fire arter i Europa. I Norge:
******* furubarlus, *[[Pineus pini]]* (Macquart, 1819)
****** slekten *[[Sacchiphantes]]* Curtis, 1844 – tre arter i Europa. I Norge:
******* gul grangallelus, *[[Sacchiphantes abietis]]* (Linnaeus, 1758)
******* grønn grangallelus, *[[Sacchiphantes viridis]]* (Ratzeburg, 1843)

## Kilder
* Fauna Europaea, utbredelsesdatabase over europeiske dyr 
* Bildegalleri over nordamerikanske arter
## Eksterne lenker
*
Måseskär

**Måseskär** er en holme og et fyr i kommunen Orust på Sveriges vestkyst. Den ligger rett sørvest for den bebodde øya Käringön.

I 1829 ble det bygget et sjømerke på øya. I 1865 ble det første fyret etablert, et Heidenstamfyr malt i hvitt og rødt. Fyret ble elektrifisert i 1950 og ble erstattet av et lite, hvitt plastfyr i 1978. Fyret på Måseskär var bemannet frem til 1997. Det gamle fyret er fremdeles intakt og har hvert nyttår siden 2000 blitt tent i noen minutter av fyrentusiaster.

## Eksterne lenker
* «Måseskär, i yttersta havsbandet» gotland.net
Ingebjørg Seip

**Ingebjørg Seip** (født 28. mai 1962) er en norsk filosof. 

Seip er professor i filosofi ved NTNU. Hennes fagfelt er estetikk, dekonstruksjon, kritisk teori og kjønn. Hun er blant annet kjent for å sammenligne Theodor Adorno og Anne B. Ragde. Hun var redaktør for *[[Norsk filosofisk tidsskrift]]* fra 2006 til 2010.

## Bibliografi
* *Form og fornuft. En filosofisk jakt på estetikkens formbegrep.* – Høyskoleforlaget 2004 ISBN 82-7634-548-4
* *I skriftens vold. Derrida, Adorno og Ars moriendi.* – Filosofisk institutts publikasjonsserie nr 37 utgitt 1997 og 2001 ISBN 82-91055-40-8

## Kilder
	

* NTNU – Ingebjørg Seip Besøkt 29. april 2015
VM i roing 2009

**VM i roing 2009** regatta avholdes på Maltasjøen, Poznań, Polen i perioden 23.&ndash;30. august 2009. 

Den årlige ukes lange roing regatta organiseres av FISA, og avholdes ved slutten av sommer-sesongen for den nordlige halvkule. I ikke-OL år er det høydepunktet for den internasjonal roingsesongen.

Olaf Tufte, som har to VM-sølv samt to VM-bronse, er regjerende OL-mester og favoritt under mesterskapet. Han sprakk i finalen og endte sist.

## Resultater
### M1x
# Mahé Drysdale, New Zealand 6.33,35
# Alan Campbell, Storbritannia 6.34,30
# Ondřej Synek, Tsjekkia 6.38,53
# Tim Mayens, Belgia 6.44,59
# Mathias Rocher, Tyskland 6.48,09
# Olaf Tufte, Norge 7.02,82

## Eksterne lenker
* 
* Hjemmeside
* Program
Maltasjøen

**Maltasjøen** er en kunstig innsjø i Poznań i Polen. Den ble danna i 1952 da det ble bygd ei demning i elva Cybina. Den er om lag 2,2 km lang og i snitt 3,1 meter dyp. På det dypeste er den om lag 5 meter. Det er flere muligheter for fritidsaktiviteter i og rundt innsjøen, inkludert ei skiløype, en skøytebane, en dyrehage, 
den smalspora jernbanelinja Kolejka Parkowa Maltanka og Frihetshaugen. 

Innsjøen er også en av de eldste menneskeskapte robanene i Europa. Det er avholdt mange løp her i verdenscupen i roing siden 1952. VM i roing 2009.

Navnet på innsjøen kommer av Maltesarordenen. Innsjøen ble danna på landområder som var eid av St. Johannes av Jerusalem utenfor murene-kirka og som ble gitt til ordenen i 1187 av hertug Mieszko III den gamle.


Fil:Kopiec Wolności i Malta-Ski Poznań RB1.JPG|Frihetsshaugen og skiløypa
Image:Dno Malty.jpg|Botn av innsjøen vinteren 2004/2005. 


## Kilder
*
Ingeborg Stana

**Ingeborg Stana** (født 9. mai 1968) er en norsk billedkunstner. Hun er mest kjent for sine landskapsmalerier og store skystudier. Hun har deltatt på en rekke utstillinger i Norge, Sverige og Frankrike. 

Ingeborg Stana er utdannet ved Statens kunstakademi i Oslo (1992–1996) og ved det statlige kunstakademi i Firenze (1991–1992). Stana var styreleder i Landsforeningen Norske Malere i perioden 1998-2000 og styreleder i Norske Billedkunstnere i perioden 2007-2009.

Stana har også regissert flere kortfilmer, blant annet *The Getaway*, *Ny-Ålesund* og *Lost in the Woods*. Filmene er representert på en rekke norske og internasjonale festivaler. 

## Eksterne lenker
* Nettside
* Ingeborg Stana i LNM Arkiv
La Vie en rose

* «La Vie en rose (sang)» er en sang med tekst av Édith Piaf og melodi av Louiguy. 
* *[[La Vie en rose (film)]]* er en film om Piafs liv.
Invictus – den uovervinnelige

***Invictus – den uovervinnelige*** (originaltittel: *Invictus*) er en amerikansk semi-biografisk film fra 2009, basert på Nelson Mandelas liv under verdensmesterskapet i rugby i Sør-Afrika, 1995. Filmen er regissert av Clint Eastwood, med Morgan Freeman i hovedrollen som Sør-Afrikas president Mandela, og Matt Damon som Francois Pienaar, lagkapteinen på Sør-Afrikas nasjonale rugbylag.

Filmen ble lansert 11. desember 2009 i USA, og hadde premiere 5. februar 2010 i Norge.

Filmens tittel, «Invictus», henviser til et kjent dikt av William Ernest Henley, og som Mandela siterte og fant trøst i mens han satt fengslet på Robben Island. Det er flere referanser til diktet i filmen.

## Handling
Historien er basert på John Carlins bok *Playing the Enemy: Nelson Mandela and the Game That Changed a Nation*, og handler om Nelson Mandelas liv etter apartheids fall. Filmen tar for seg Mandelas frigjøring fra fengselet, hans innsettelse som president og hans forsøk på å bruke VM i rugby som en smeltedigel for å føre hans folk sammen, etter apartheids fall. Kapteinen Francois Pienaar leder laget til seier i finalen, hvor de slår storfavoritten New Zealand 15–12.

## Medvirkende
* Matt Damon i rollen som Francois Pienaar
* Morgan Freeman i rollen som Nelson Mandela 
* Scott Eastwood
* Zak Feaunati i rollen som Jonah Lomu
* Grant L. Roberts
* Julian Lewis Jones
* Declan J. de Wet

## Referanser


## Eksterne lenker
*
Sagfjord kirke

**Sagfjord kirke** er en kirke i Hamarøy prestegjeld i Ofoten prosti i Hålogaland bispedømme.

En kirke bygget i 1775 sto opprinnelig på Presteid, men ble revet. Ny ombygget kirke ble reist i grenden Karlsøy på Finnøya i 1885.

Altertavlen og døpefonten i dagens Sagfjord kirke stammer fra en enda eldre kirke på Presteid, som ble reist omkring 1660.

## Referanser


## Eksterne lenker
* 
* Nordsalten: «Er altertavla i Sagfjord kirke kjøpt brukt i Bergen?»
*
MS «Torvastad» (1949)

**MS «Torvastad»** var en lokalrutebåt som trafikkerte Karmsundet rundt Haugesund i noenlunde samme rute i perioden 1949–1982. Da båten ble satt inn i ruten var ikke Karmsund bru bygget og «Torvastad» var viktigste forbindelse mellom Nord-Karmøy og Haugesund. Men også etter bruen sto ferdig i 1955 skulle «Torvastad» fortsette å være en del av dagliglivet for folk på Storasund, Torvastad, Vikjå, Vibrandsøy og Haugesund havn i et kvart århundre. Det noe butte utseende gjorde at båten gjerne ble kalt «strykejernet».

## MS «Torvastad»
* **April 1947**: Kontrahert ved P. H. Fureviks Båtbyggeri, Rubbestadneset på Bømlo. Spesifisert å være akkurat 60' lang for å kunne gå begge veier i Smedasundet på Haugesunds indre havn ettersom Smedasundet var enveiskjørt for fartøy over 60'. Dette resulterte i at skroget fikk tverr hekk.
* **Juli 1949**: Levert som lokalrutebåt **«Torvastad»** til AS Torvestads Dampskibsselskab, Torvastad på Karmøy / Haugesund. Satt inn i rute Haugesund-Storesund-Vikjå-Vibrandsøy (18 turer daglig), der den avløste eierselskapets eldre lokalrutebåt DS «Torvestad».
* **1969**: 20-års klassing. Omfattende reparert ved båtbyggeriet på Rubbestadneset. Nytt styrehus og nytt dekk. Eierselskapet opparbeidet seg stort underskudd som følge av dette.
* **April 1970**: Ruten ble nær nedlagt, men fikk da støtte fra Haugesund kommune (pga. Vibrandsøy med AS Møllerodden) og Karmøy Kommune.
* **8. juli 1970**: Lydpotten sprengtes og forårsaket motorhavari og brann i skorsteinen. «Torvastad» ble opplagt. Ruten ble i mellomtiden utført av skøyten «Kirsten».
* **August 1970**: Ny motor montert ved Øklandsnes Slipp & Mek. Verksted, Auklandshamn i Sveio: 4tev Callesen dieselmotor  135bhk   7,5 knop.   Dette akkumulerte ytterligere underskudd for eier.
* **11. oktober 1975**: Solgt til Arne Osnes, Osneshavn på Karmøy / Haugesund. Fortsatte i samme rute, men gikk nå 12 turer. Ingen rute på kveld og søndag.
* **14. mai 1982**: «Torvastad» gikk siste tur i ruten. Avløst av lokalrutebåt/skyssbåt «Bruse». «Torvastad» ble opplagt for salg ved Osneshavn

## Etterhistorie
* **14. april 1983**: Solgt til Stellan Johansson, Slottet, Hamburgsund i Bohuslän, Sverige (SKRY). Omdøpt **«Nolhåtten»**. Omfattende reparert og satt i stand. Benyttet til sightseeingturer i skjærgården rundt Hamburgsund.
* **Pr.2006**: Fortsatt i samme fart.
* **2016: I** oktober dette år blir MS Torvastad kjøpt tilbake til Torvastad av Magne Storesund.

## Kilder
* Havnedagshefte 1998 om lokalrutefarten. Leif M. Bjørklund, Alf Johan Kristiansen & Stein-Erik Dagsland.
* www.skargardsbatar.se
* Trygve Eriksen jr.'s arkiv
* Haugesunds Avis 14.okt 2016
VM i friidrett 2009 – 3000 meter hinder kvinner

Øvelsen **3000 meter hinder damer** ved VM i friidrett 2009 fant sted den 15. og 17. august i Berlin, Tyskland.

Karoline Bjerkeli Grøvdal og Silje Fjørtoft representerte Norge i øvelsen. Ingen av dem kvalifiserte seg til finalen.

## Rekorder

*Jennifer Barringer forbedret den nordamerikanske rekord med nesten ti sekunder, med tiden 9.12,50.

## Kvalifiseringskrav

## Program

## Resultater
### Forsøksheat
Kvalifisering: De 4 første utøverne i mål i hvert heat og ellers utøverne med de 3 raskeste tidene gikk videre til finalen.

### Finale

### Mellomtider

## Eksterne lenker
* 3000 meter hinder resultater. IAAF. Besøkt 16. august 2009.
Petur Reinert

**Petur Arthur Reinert** (1923–1991) var en færøysk lege, forretningsmann og politiker. Han var både lagtingsmann og fiskeriminister.

Han var av kongsbondeslekt fra Kaldbak som sønn av Hans Vilhelm Reinert og Maria Jacobsen. Hans fars fetter var lagtingsmann Johan Reinert. Han var gift to ganger.

Han utdannet seg til lege. Han ble kommunelege på Eiði i 1960 og satt i stillingen frem til 1985/1986. Deretter gikk han inn i næringslivet. Han var styremedlem i Fossbankin. Reinert hadde også sentrale verv i kultur og idrett.

Reinert var formann i hovedstyret i Tjóðveldisflokkurin i mange år. Han var medlem av kommunestyret på Eiði 1970–1975, så Færøyenes fiskeri- og kommunalminister i Atli Dams andre regjering 1975–1979. Reinert var innvalgt på Lagtinget fra Eysturoy 1980–1984 og møtte fast for Signar Hansen 1989–1990.

## Referanser
Hollywood ved natt

***Hollywood ved natt*** (originaltittel: ***Fade to Black***) er en amerikansk slasher-film fra 1980, regissert av Vernon Zimmerman, som også skrev manuset, og produsert av Leisure Investments og Movie Ventures. I hovedrollene spiller Dennis Christopher, Eve Brent Ashe og Linda Kerridge. Filmen handler om en mentalt forstyrret ung mann som er besatt av film og begynner å forfølge en kvinne som ligner på Marilyn Monroe. 

## Handling
Eric Binford er en mentalt forstyrret ung mann som er besatt av gamle filmer. Besettelsen ender i en psykose da han møter Marilyn Monroe-imitatoren Marilyn O'Connor. Hun blir legemliggjørelsen av hans filmbesettelse. Da Marilyn, ved et uhell, ikke møter opp på det Eric tror er deres første stevnemøte, blir han en mentalt forstyrret drapsmann som forvandler seg til en rekke klassiske filmfigurer; Dracula, Mumien, Hopalong Cassidy og Norman Bates. Han dreper først sin tante Stella, så en kollega, før han har Marilyn i sikte.

## Rolleinnehavere
* Dennis Christopher som Eric Binford
* Tim Thomerson som Jerry Moriarty
* Gwynne Gilford som off. Anne Oshenbull
* Norman Burton som Marty Berger
* Linda Kerridge som Marilyn O'Connor
* Morgan Paull som Gary Bially
* James Luisi som kaptein M. L. Gallagher
* Eve Brent Ashe som tante Stella Binford
* John Steadman som Sam
* Marcie Barkin som Stacy
* Mickey Rourke som Richie
* Peter Horton som Joey
* Melinda O. Fee som talkshow-vertinne

## Priser og nominasjoner

## Bok
En bok basert på filmen ble skrevet av Ron Renault og utgitt av Pinnacle Books i 1980.

## Eksterne lenker
* 
*
La mer (sang)

**«La Mer»** er en fransk sang skrevet av den franske sangeren, komponisten, tekstforfatteren og showmannen Charles Trenet. 

Trenet skrev teksten til «La Mer» på toget i 1943, mens han reiste langs den franske middelhavskysten og returnerte fra Paris til Narbonne. Han skrev den antageligvis på ti minutter på toalettpapir levert av det franske jernbaneselskapet SNCF. Leo Chauliac assisterte ham med skrivingen av melodien. «La mer» ble opprinnelig publisert av Raoul Breton. Det var ikke før i 1946 at Trenet spilte den inn på plate, ettersom hverken Trenet selv eller folkene rundt ham trodde at sangen var noe spesiell eller særskilt original. Da han utgav «La Mer» i 1946 viste den seg å bli en uventet slager og har vedblitt å være en chansonklassiker siden dengang.

## «Beyond the Sea»
Jack Lawrence har skrevet den engelske teksten. Den engelske tittelen er «Beyond the Sea». Den franske teksten er helt annerledes og urelatert til den engelske.

Trenets franske versjon var en hyllest og ode til havets skiftende humør, men kun ved å legge til ordet *beyond* i tittelen gav Jack Lawrence starten, hvor han omgjorde sangen til å handle om en elsker som vansmekter for en tapt kjærlighet.

Bobby Darins versjon ble utgitt i 1959 og er den best kjente for mange. Den nådde en sjetteplass på Billboard Hot 100-listen året etter. Sangen har siden 1959 blitt innspilt av mer enn 400 andre artister i mange språk.

Blant de utøverne som har spilt inn «Beyond the Sea» kan en nevne Benny Goodman, Mantovani, Roger Williams og Gisele MacKenzie.

## Norske versjoner
Juul Hansen har skrevet en norsk tekst. På norsk bærer den tittelen «Blå hav».

Herbert Herding-Herberth skrev revyvisen, «La vær» (en parodi på den franske storslageren «La Mer», 1950) 

### Innspilling
*Inger Jacobsen, Arild Andresens ensemble (Juul Hansens tekst). Utgitt på 78-platen Musica A&nbsp;8978 i 1949.

## Referanser
Usmesjøen

**Usmesjøen** er en innsjø i Selbu og Tydal kommuner i Trøndelag. Den ligger 579 meter over havet, rundt syv kilometer sør for Flora i Neadalen i Selbu, og har et areal på . Grensen mellom kommunene Selbu og Tydal går gjennom sjøen i en nord-sørlig retning. Sjøen har utløp mot nordvest til elva Usma, som renner nordover gjennom Usmedalen.   

## Referanser
Barney Frank

**Barnett «Barney» Frank** (født 31. mars 1940) er en amerikansk tidligere politiker. Han representerte Det demokratiske parti og Massachusetts fjerde distrikt i Representantenes hus fra 1981 til 2013. Som leder for Komiteen for finansieringsvirksomhet i Huset hadde han en av de viktigste oppgavene under finanskrisen, og han ble regnet som en av de mektigste kongressrepresentantene.

Han ble valgt inn i Representantenes hus i 1981, etter å ha sittet flere år i delstatskongressen. 

I 1987 sto han fram som homofil. I 1998 stiftet han National Stonewall Democrats, en amerikansk homofili-rettighetsgruppe.

## Referanser


## Eksterne lenker
Castel (Guernsey)

**Castel** (guernésiais: *Lé Casté*; normannisk/fransk: *Sainte-Marie-du-Câtel*) er det største i areal av ti *[[parish]]es* (distrikter, «prestegjeld») på kanaløya Guernsey. Det ligger sentralt og nordvest på øya.

## Etymologi
Den normanniske formen for franske *Sainte-Marie-du-Château* er Sainte-Marie-du-Câtel. Siste endelse, normanniske *Catel*, som i dagens distrikt er blitt til *Castel*, har betydningen festning fra pronomen *cate*. Det er også andre stedsnavn, som herskapshuset Manoir du Catel i Seine-Maritime i Normandie, og Le Câtel Fort på Jersey. I sistnevnte har det kommet en ekstra endelse i engelske «Fort» som også betyr festning. Første stavelse, Sainte-Marie, henviser til jomfru Maria som helgen.

## Historie

Sognekirken St Marie de Castel er kjent for å ha bevart en freskomaleri fra middelalderen som ikke ble ødelagt under reformasjonen. Årsaken til sognets navn er antatt å ha sin årsak at tidligere var det festning på stedet, «le Chateau du Grand Geffroy», bygget på 1000-tallet som forsvar mot pirater og andre angripere.

Den eldste delen av kirken er den vestlige halvdel av den nordlige midtgangen som er datert til siste halvdel av 1000-tallet, eller fra begynnelsen av 1100-tallet. Det eldste historiske henvisningen er fra et pavelig dokument datert 1155.

I kirkens kirkegård er det også bevart en førkristen og forhistorisk stående stein, en *menhir*, med utskjæringer av noe som minner om bryster. Det er spekulert om den representerer et kvinnelig fruktbarhetssymbol fra neolittisk tid (bondesteinalderen). Det har likheter med La Gran'mere du Chimquiere (guernésiais for «Kirkegårdens bestemor») i sognet Saint Martins. Steinen ble oppdaget under gulvet på kirken på 1800-tallet. Ved foten av denne står steinsetet som representerte middelalderens plass for det føydale lenet.

## Samfunnet

Stedets barneskole er Castel School. Det er også et hotell i området, La Grande Mare.

Samfunnet er årlig vert for North Show og blomsterfestivalen Battle of Flowers. Det finnes også en golfklubb, La Grande Mar Golf Club, som har 18 hull.

Den største offentlige parken på Guernsey ligger Castel: Saumarez Park. Den har lekeområder for barn og tenåringer, hageanlegg med en rosehage, en japansk fiskehytte, dammer, og kafeer. Det er også et folkemuseum innenfor området, National Trust Folk Museum, med restaurerte gamle bygninger.

Fort Hommet Gun Casement er en restaurert bunker og kanonstilling fra Nazi-Tysklands okkupasjon som var i virksomhet i årene 1943-1945. Det er åpent for besøkende mot en avgift

Guernsey Telephone Museum er et lokalt museum med utstillinger som forteller om telefonteknologien på Guernsey siden 1898. Museet har vært og er i økonomiske vanskeligheter og det synes uvisst om det vil bli bevart.

Det er flere strender i sognet, inkludert Cobo Bay, Grandes Rocques og Vazon Bay. Sistnevnte er populær for surfing.

Det gamle tilnavnet på folket i Castel på guernésiais var *ânes pur sàng* som betyr noe slikt som «renrasete esler».

## Referanser


## Eksterne lenker
*
Odd Arvid Storsveen

**Odd Arvid Storsveen** (født 1952) er en norsk historiker og professor ved Universitetet i Oslo. Storsveen jobber blant annet med områdene politisk og kulturell historie, nasjonalisme, litteraturhistorie, bokhistorie og historiografi.

Storsveen disputerte for sin doktorgrad i 2004 og har vært ansatt som førsteamanuensis i historie fra 2005.

## Litteratur
* *En bedre vår. Henrik Wergeland og norsk nasjonalitet* (Acta Humaniora nr. 197, 2004)
* *Bøkenes fotfolk. Norsk bokhandel 1940-2003* (DnB, 2004)
* *Henrik Wergelands norsk historie. Et bidrag til nasjonalhistoriens mythos* (KULTs skriftserie nr. 80, 1997)
* «Fornuftig Kierlighed til Fædrenelandet». En analyse av norsk patriotisme mellom 1784 og 1801. I Storsveen m.fl.: *Norsk patriotisme før 1814* (KULTs skriftserie nr. 88, 1997)

## Eksterne lenker
* 

*  Presentasjon på instituttets nettsider
Marcello Bertinetti

**Marcello Bertinetti** (født 26. april 1885 i Vercelli, død 31. juli 1967 i Vercelli) var en italiensk fekter som deltok i flere olympiske leker 1908 i London, 1924 i Paris og 1928 i Amsterdam.

Bertinetti vant en olympisk sølvmedalje i fekting under Sommer-OL 1908 i London. Han var med på det italienske laget som kom på andreplass i lagkonkurransen i sabel bak Ungarn. De andre på laget var Abelardo Olivier, Sante Ceccherini, Alessandro Pirzio Biroli og Riccardo Nowak.

Seksten år senere, under 1924 i Antwerpen, ble han olympisk mester i fekting. Han var med på de italienske lagene som vant lagkonkurransen  i sabel. Han var også med på laget som kom på tredjeplass i florett.

Bertinetti vant sin andre olympiske gullmedalje under Sommer-OL 1928 i Amsterdam, også denne gullmedaljen ble vunnet i lagkonkurransen i kårde.

## OL-medaljer
* 1924  Paris -  **Gull** i fekting, sabel lagkonkurranse  Italia
* 1928  Amsterdam -  **Gull** i fekting, kårde lagkonkurranse  Italia
* 1908  London -  Sølv i fekting, sabel lagkonkurranse  Italia
* 1924  Paris -  Bronse i fekting, kårde lagkonkurranse  Italia

## Referanser


## Eksterne lenker
*
Fríðrikur Bláhamar

**Fríðrikur Bláhamar** (født 16. februar 1902 i Elduvík, død 6. juli 1981 i Tórshavn) var en færøysk skipsreder, fiskeskipper og politiker (Ff.). Han var innvalgt på Lagtinget fra Norðurstreymoy 1945–1958.

Han vokste opp i gammel bondeslekt i Elduvík som sønn av Samuel (Sámal) Eldevig og Marin Frederikka Hansen. Han gikk folkehøyskolen og sjømannsskolen i Tórshavn. Han giftet seg med Maria (Mia) Petersen fra Vestmanna og bosatte seg der i 1933. Hele Bláhamars yrkesliv var knyttet til sjøen, først som fiskeskipper, senere som skipsreder. Han satt i styret for Føroya Fiskasøla, det færøyske fangstselskapet i Kangerluarsoruseq samt realkredittinstituttet for den færøyske skipsflåten. Han var også styremedlem i den færøyske rederiforeningen og formann i arbeidsgiverforeningen.

Under den andre verdenskrig var Bláhamar blant de færøyske sjøfolkene som forsynte Storbritannia med fisk fra Island. I 1940 var han ombord på «Union Jack», som ble senket av en tysk ubåt, og berget seg i land på Flannan Isles etter 42 timer i en robåt. Bláhamar utgav sine erindringer fra hendelsen under tittelen *Ein vandaferð* i 1952.

Bláhamar var innvalgt på Lagtinget fra Norðurstreymoy 1945–1958 og medlem av kommunestyret i Vestmanna 1963–1966, det siste året som formann (borgermester). Han satt også i skolestyret og menighetsrådet.

Han døde på Landssjúkrahúsið i Tórshavn i 1981, etter lengre tids sykdom.

## Referanser
Hovinsholmen

**Hovinsholmen** er ei øy på ca. 37 daa sør for Helgøya i innsjøen Mjøsa i Ringsaker kommune i Innlandet. Holmen ligger syd for gården Hovinsholm på Helgøya. Mot vest på holmen ligger en stor gravhaug fra jernalderen.  En mindre ringformet forsenkning omtalt som *Holmgangsringen* ligger midt inne på holmen. Det er trolig et gravsted fra jernalderen.. Rester etter et veifar går rundt ytterkanten av holmen . Ved lav vannstand i Mjøsa er det mulig å gå tørrskodd fra Helgøya til holmen.

Helgøyas sydspiss, strandområdet fra Hovinsholm til Hovelsrud, og Hovinsholmen, er et område med en utpreget geologi. Bergarten består av skifer og sandstein. Området viser en del av den kambrosilurske lagrekken i Oslofeltet. Strandprofilet viser et snitt gjennom Ortocerkalken og overliggende lag.  Dette er et område med forekomster av fossiler.  Hovinsholmformasjonen, også kalt Hovinsholmskifer, består av grå leirskifer i veksling med kalksandstein og spredte kalkknoller. Laget gjenfinnes i andre deler av mjøs-regionen og er tidfestet til mellom til sen ordovicium.

Ifølge tradisjonen ble den store gravhaugen reist over Ottar Gudbrandsson, som falt i et slag mellom hans far Gudbrand Herse og Halvdan Svarte midt på 800-tallet. Antakelig er gravhaugen i virkeligheten fra eldre jernalder.

## Galleri

## Referanser
Hymne à l’amour

**«Hymne à l'amour»** er en populær fransk sang med melodi av Marguerite Monnot og tekst av Édith Piaf.

Piaf fremførte sangen på kabaret Versailles i New York 14. september 1949. Den ble skrevet til hennes elsker og hennes livs kjærlighet, den franske bokseren, Marcel Cerdan. 27. oktober samme år ble Cerdan drept i en flyulykke på vei fra Paris til New York for å møte henne. Piaf spilte inn sangen på plate 2. mai 1950.

Geoffrey Parsons har skrevet en engelsk tekst. Den engelske tittelen er «If You Love Me (Really Love Me)». Sangen har også fått en spansk tekst. Den spanske tittelen er «Himno Al Amor».

## Coverinnspillinger
* Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 1» sammen med «Douce France» og «Johnny Guitar». Medleyen ble utgitt på 78-platen His Master's Voice A.L.&nbsp;3513.
* Shirley Bassey
* The Bluetones
* Gerry Boulet og Offenbach
* Jeff Buckley (Innspilt 11. februar 1995 på Bataclan i Paris. Utgitt oktober 1995 på live-EP-platen *Live at the Bataclan* (Columbia Records). Produsent var Steve Berkowitz)
* Jeff Buckley & Gary Lucas (Utgitt 20. oktober 2002 på samlealbumet *Songs to No One 1991&ndash;1992* (Circus Records/Knitting Factory Records))
* Dyango
* Lara Fabian 
* Giorgia (På Fiorellos *Viva Radio 2 minuti*) 
* Josh Groban
* Johnny Hallyday
* Patti LaBelle
* Gloria Lasso
* Cyndi Lauper
* Donna Loren
* Vera Lynn
* Barry Manilow
* Enda Markey
* Nicole Martin (Albumtittel)
* Maysa Matarazzo
* Nana Mouskouri
* Mireille Mathieu
* My Brightest Diamond
* Elaine Paige
* Ciara Sotto (Filippinsk versjon «Kung Ako Man Ay Mahal Mo» og engelsk/fransk «If You Love Me» i 2008)    
* Kay Starr
* Tokyo Ska Paradise Orchestra
* Anthony Wong (Kantonesisk versjon i 2006)

## Norske versjoner
Terje Pettersen har skrevet en norsk tekst. Bjørn Endreson har skrevet en tekst på nynorsk. Britt-Synnøve Johansen har skrevet en norsk tekst på karmøydialekt. Pettersens versjon bærer tittelen «Hva gjør det». Endresons versjon heter «Hymne til kjærleiken». Johansens versjon heter «Hymne te kjærligheten». 

### Innspillinger

## Referanser
Forest (Guernsey)

**Forest** (guernésiais: *La Fouarêt*, fransk: *La Forêt*) er et av ti *[[parish]]es* (distrikter) på kanaløya Guernsey. Det ligger på sørkysten av øya. 

Navnet «Forest», og i de andre språkene, har betydningen «Skogen», men dets full tittel er Ste Marguerite de la Foret etter sognekirken. Årsaken til navnet er at området en gang var dekket av trær, noe som ikke er tilfelle i dag. Det gamle tilnavnet guernésiais for folket i prestegjeldet var *bourdaons* som betyr «humler».

## Geografi
Forest er lokalisert sør på Guernsey. Det grenser mot Saint Peter i vest, mot Saint Saviour i nordvest, Saint Andrew i nord og Saint Martin i øst. Distriktet er det høyeste området på øya med en høyde over havet på opp til hundre meter. Guernseys lufthavn, Guernsey Airport, ligger her. Det høyeste punktet på Guernsey er Hautnez i nærheten av flyplassen som er 111 moh. 

Innlandet i Forest er jordbruksland, men ute ved kysten er det bratte klipper, avbrutt av viker med en del strender. Petit Bôt er en populær strand for familier og en av de få man kjøre helt fram til med bil. En annen strand er Le Portelet, men er ikke tilgjengelig fra land; man kan enten komme dit med båt eller svømme fra Petit Bôt.

## Flyplassen
Flyplassen ble opprettet i 1939, rett forut utbruddet av den andre verdenskrig, og ble brukt av Nazi-Tysklands invasjonsstyrker da øya, sammen med de øvrige Kanaløyene, ble okkupert. Den gamle terminalbygningen ble revet og en ny ble åpnet i 2004. Den vant en arkitektonisk designerpris året etter. Det går faste ruter til England, Frankrike, Jersey og Alderney. Et pussig faktum er at rullebanen strekker seg over tre prestegjeld. Flypassasjerer er innom Forest, Saint Saviour og Saint Andrew før de har forlatt flyet. Aurigny Air Services har sitt hovedkvarter på flyplassen.

## Hovedveier

De følgende hovedveiene, listet fra vest til øst, gir forbindelse mellom Forest og de øvrige distriktene:

* Rue De Manoir (fører til Torteval)
* Rue De Farras (fører til Saint Peter)
* Route Des Blicqs (fører til Saint Andrew, Saint Peter Port og nordover på øya)
* Forest Road (fører til Saint Martin)

De følgende hovedveiene, lister fra vest mot øst, er også viktige da de gir tilgang i midten av prestegjeldet og til flyplassen:
* Rue Des Landes
* Le Bourg

## Kjente personer fra Forest
*Ernest Martin Jehan (1878–1929), offiser i den kongelige britiske marine under den første verdenskrig.
* William le Lacheur (1802-1863), navigatør

## Referanser


## Eksterne lenker
*
Béla Zulawszky

**Béla Zulawszky** (født 23. oktober 1869, død 24. oktober 1914) var en ungarsk fekter som deltok i de olympiske leker 1908 i London.

Zulawszky vant en olympisk bronsemedalje i fekting i Sommer-OL 1908 i London. Han kom på andre plass i den individuelle konkurransen i sabel bak sin landsmann Jenő Fuchs.

## OL-medaljer
* 1908  London -  Sølv i fekting, sabel

## Referanser


## Eksterne lenker
*
Walter Jones (polospiller)

**Walter John Henry Jones** (1866–1932) var en britisk polospiller som deltok i OL 1908 i London.

Jones vant en olympisk sølvmedalje i polo under OL 1908 i London. Han var med på laget *Hurlingham* som kom på andreplass i poloturneringen. De spilte kun en kamp, finalen mot *Roehamton* som de tapte med 1-3. Det var kun med tre lag i turneringen, og det ble kun spilt to kamper.

## OL-medaljer
* 1908  London -  Sølv i polo

## Eksterne lenker
*
Kling Kokos

**Kling Kokos –  Psykologisk Institutts Sangforening** er et blandet kor for psykologistudenter ved Universitetet i Oslo.

Koret ble startet av psykologistudentene Vibeke F. Matre og Sigrid M. Skeide, og hadde første øvelse 4. mai 2007. Siden da har koret spilt inn plata *La det klinge, la det kokosboll* og *Hjerneklang*, hatt julekonsert på Chateau Neuf sammen med Holmestrand Storband, og sunget diverse konserter. Våren 2009 hadde koret gamlehjemsturné i Oslo. Koret opptrer i en dokumentar fra 2010 om det norske bandet deLillos, med sin egen korversjon av *Hjernen er alene* (arrangert av Steinar Ulvestad).

Høsten 2008 ble Kling Kokos kåret til Årets Nyskapning ved UiO.

Navnet er et ordspill på uttrykket «klin kokos».

Siden høsten 2021 har koret blitt dirigert av Johanne Johnsen. 

## Referanser


## Eksterne lenker
* Kling Kokos på Facebook
*Kling Kokos på Instagram
Steinsholmen

**Steinsholmen** er ei lita klippeøy i innsjøen Mjøsa i Ringsaker kommune i Innlandet. Øya ligger i Steinsodden naturreservat. På øya ligger ruinene av Mjøskastellet, Norges største tårnbygning fra middelalderen, bygd av kong Håkon IV Håkonsson tidlig på 1200-tallet. Ved lav vannstand i Mjøsa, tidlig på våren, er det mulig å gå tørrskodd ut til holmen.

## Referanser


## Eksterne lenker
* Turbeskrivelse med kart og bilder, ut.no
Nizami Aruzi

**Nizami Aruzi**  (persisk: نظامی عروضی), (født 1110 i Samarkand i Sentral-Asia, død 1161 i Bamiyan i Afghanistan var en persisk dikter og forfatter. Han arbeidet store deler av livet sitt som hoffforfattere under ghuridene. Gjennom sine reiser rundt om i Stor-Khorasan søkte han kunnskap av samtidens lærde menn. Dermed ble han i tillegg til å være en dyktig poet også dreven innenfor det astrologiske og medisinske feltet. Men det Nizami Aruzi i dag er aller mest kjent for er sitt verk *Chahâr maqâle* (Fire skrifter). 

## Fire skrifter
I dette verket beskriver han fire høytstående embetsmenn og ministerer, henholdsvis skriveren, poeten, astrologen og legen. Disse karakterene ansar han som svært viktige for herskeren å omgåes med. Han sier at enhver konge behøver en fremstående dikter som kan synge hans lover og sørge for at hans gode rykte blir spredt over hele verden:

“Hans vers skall ha en sådan kvalitet att den finns innristad på tidens blad, ligger på var adelsmans läppar, nedtecknas av skönskrivare och deklameres i städerna” (Ashk Dahléns oversettelse). 

Videre vektlegger Nizami Aruzi astrologens rolle som svært viktig. Denne vise mannes oppgave er å spå fremtiden og bestemme gode tidspunkter for å ta viktige avgjørelser. Astrologens rolle kan på en måte forklares som funksjonen til dagens økonomer. En økonom kan gi gode tips og råd, om det er lønnsomt eller ei å investere i ulike prosjekter. De kan også forutse eventuelle fallgruver. 
Til sist er Legens rolle svært viktig. Han sørget for at kongen bevarte en god helse slik at hans regjeringstid skulle vedvare lenge.

## Nizami Aruzi i oversettelse
* *Fyra skrifter*, inledning, översättning och kommentarer av Ashk Dahlén, Stockholm: Atlantis, 2010. (svensk)
* "Persisk litteratur", *Orientalisk diktning*, Stockholm, 1970, inneholder et lite utvalg fra Chahar maqala i oversettelse av Bo Utas. (svensk)
* *The four discourses of Nizami-i-ʻArudi of Samarqand*, followed by an abridged translation of Mirza Muhammad's notes to the Persian text by Edward G. Browne, London, 1921. (engelsk)
* *Les quatre discours*, traduit du persan par Isabelle de Gastines, Paris, 1968. (fransk)

## Om Nizami Aruzi på svensk
* Ashk Dahlén, Diktare och mecenater i medeltidens Persien, *Aorta: journal för retrogardistisk kultur*, Göteborg, 2009. (Denne artikkelen diskuterer Nizami Aruzis poetikk)

## Referanser


## Eksterne lenker
* Chahar maqala på engelsk oversettelse av Edward G. Browne
Percy O’Reilly

**Percy Philip O'Reilly** (født 27. juli 1870, død 2. juli 1942) var en irsk polospiller som deltok i OL 1908 i London.

O'Reilly vant en olympisk sølvmedalje i polo under OL 1908 i London. Han var med på det irske laget som kom på delt andreplass i poloturneringen. De spilte kun en kamp mot *Hurlingham* som de tapte med 1-8. Det var kun med tre lag i turneringen og det ble kun spilt to kamper.

## OL-medaljer
* 1908  London -  Sølv i polo (Storbritannia)

## Eksterne lenker
*
Mo kirke

**Mo kirke** kan referere til flere kirker:
*Mo kirke (Nord-Odal) i Hedmark
*Mo kirkeruin i Oppland
*Mo kirke (Tokke) i Telemark
*Mo kirke (Modalen)	i Hordaland
*Mo kirke (Surnadal) i Møre og Romsdal
*Moe kirke i Sør-Trøndelag
*Mo kirke (Rana) i Nordland
Knutmannsteinen

**Knutmannsteinen på Byhaugen** er en ruggestein, flyttblokk og grensestein mellom Tasta, Stokka og Eiganes gårder. Den ble vernet 10. juli 1959. Steinen ligger rett øst for Byhaugen i enden av Carl Sundt Hansens gate i Stavanger.

Steinen er nevnt i grenseoppgangpapirer fra 1835 og 1755. Steinen blir da kalt Kutmandssteenen. I papirene fra Kirke- og undervisningsdepartementet fra 1959 blir steinen også kalt Kutmannsteinen. Dette er nok steinens rette navn. 

## Referanser


## Eksterne lenker
* Grenseoppgangen fra 1835: Stokka Kultur- og Historielag
* Fakta med kartutsnitt: 
* Arkeologi i nord: Ruggesteiner
Elmer Boeseke

**Elmer Julius Boeseke, Jr.** (født 5. august 1895 i  Santa Barbara i California), død 17. oktober 1963) var en amerikansk polospiller som deltok i de olympiske leker 1924 i Paris.

Boeseke vant en olympisk sølvmedalje i polo under OL 1924 i Paris. Han var med på det amerikanske laget som kom på andreplass i poloturneringen bak Argentina. De andre på laget var Rodman Wannamaker, Tommy Hitchcock og Frederick Roe.

## OL-medaljer
*  1924  Paris - Sølv i polo  USA

## Referanser


## Eksterne lenker
*
Edward Jackett

**Edward John Jackett** (født 4. juli 1882 i Falmouth i Cornwall, død 11. november 1935) var en britisk sportsutøver som deltok i de olympiske leker 1908 i London.
  
Jackett vant en olympisk sølvmedalje i rugby union under OL 1908 i London. Han var med på det britiske laget som kom på andreplass i rugbyturneringen. Det var kun to lag som deltok og det ble kun spilt en kamp. Storbritannia tapte kampen med 3-32 mot Australasia.
 
## OL-medaljer
* 1908  London -  Sølv i rugby union (Storbritannia)

## Eksterne lenker
*
VM i landeveissykling 2009

**VM i landeveissykling 2009** ble arrangert i Mendrisio, Sveits i perioden 23. til 27. september. Norge lå pr. 15. august på en niendeplass på verdensrankingen etter gode prestasjoner av Thor Hushovd og Edvald Boasson Hagen og fikk dermed stille med ni mann på fellesstarten.

## Medaljefordeling

## Løypa
Fellesstartene for menn, kvinner og U23 bestod av en rundløype på 13,8 km med en høydeforskjell på 245m. Denne løypa ble kjørt ulikt antall ganger; menn elite var i løpet av sine 262,2 km gjennom den 19 ganger med en total høydeforskjell på 655 m. U23 kjørte runden 13 ganger med en total høydeforskjell på 3185 m, mens kvinnene var gjennom runden 9 ganger med en høydeforskjell på 2205 m.

## Menn
### Landeveisritt

262,2 km – 27.09.2009

Før start var både Thor Hushovd, Kurt Asle Arvesen og Edvald Boasson Hagen nevnt som norske outside-favoritter. Hushovd ga seg da det gjenstod under 6 mil. Arvesen satt godt med i hovedfeltet, og da det gjenstod kun en runde lå han foran i feltet sammen med ca. 20 andre. Cadel Evans angrep i den siste bakken og fikk en luke. Forfølgerne klarte ikke å ta han igjen og Evans vant Australias første VM-gull på landeveissykkel.
Kurt Asle Arvesen kom i mål 1.47 bak Evans, ble beste nordmann og fikk sin hittil beste VM-plassering, en 12.-plass.
Edvald Boasson Hagen, Stian Remme og Gabriel Rasch kom også i mål, mens de andre nordmennene brøt underveis.

### Temporitt

49,8 km - 24.09.2009

Fabian Cancellara, som var på hjemmebane, var regnet som storfavoritt før start og innfridde ved å ta gullet. Han ledet ved alle mellompasseringene og vant tilslutt med nesten halvannet minutt over svensken Gustav Larsson. Edvald Boasson Hagen var eneste nordmann på startstreken og etter god kjøring tidliger på sesongen var det knyttet medaljehåp til han før start. Boasson Hagen begynte temporittet bra og passerte som nr 5. på første mellompassering, men derfra gikk det nedover, og han endte tilslutt på en 27.-plass.

### Landeveisritt U23

179,4 km - 26.09.2009

### Temporitt U23
33,2 km - 23.09.2009

## Kvinner
### Landeveisritt

**124,2 km** - 26.09.2009

### Temporitt
26,8 km - 23.09.2009

## Referanser


## Eksterne lenker
*